SET ปิดพุ่ง 33 จุด ตามตปท. หลังจีนจ่อซื้อน้ำมันเข้าคลังฉุกเฉิน หนุนราคาน้ำมันรีบาวด์
SET ปิดพุ่ง 33 จุด ตามตปท. หลังจีนจ่อซื้อน้ำมันเข้าคลังฉุกเฉิน หนุนราคาน้ำมันรีบาวด์ โดยดัชนีปิดตลาดวันนี้ ที่ระดับ 1,138.27 จุด บวก 32.76 จุด หรือ 2.96% มูลค่าการซื้อขาย 6.92 หมื่นล้านบาท
2 เม.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,138.27 จุด บวก 32.76 จุด หรือ 2.96% มูลค่าการซื้อขาย 6.92 หมื่นล้านบาท ขณะที่ดัชนีดาวโจนส์ล่วงหน้า (Dow Jones Futures) ณ เวลา 17.19 น. (ตามเวลาประเทศไทย) บวก 334 จุด หรือ 1.61% สู่ระดับ 21,075.00 จุด
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้รีบาวด์ตาม Sentiment บวกจากตลาดต่างประเทศ โดยตลาดในยุโรปที่เทรดบ่ายนี้ปรับตัวขึ้นกัน เช่นเดียวกับดาวโจนส์ฟิวเจอร์สที่บวกได้เกือบ 2% รับแรงหนุนจากสินค้าโภคภัณฑ์ที่ช่วยประคองตลาดฯไว้ หลังจากที่มีข่าวว่า ทางการจีนกำลังดำเนินการตามแผนในการซื้อน้ำมันเข้าคลังสำรองฉุกเฉิน ทำให้ราคาน้ำมันฟิวเจอร์สรีบาวด์ขึ้นมา 9-10%
ทั้งนี้ ตลาดบ้านเราได้รับแรงหนุนจากหุ้นในกลุ่มพลังงานขึ้นมานำตลาดฯ แต่ก็มองว่ากลุ่มพลังงานขึ้นมาตอบรับในทางบวกมากเกินไป จากแรงเก็งกำไรทำให้ดีดตัวแรง อย่างหุ้น TOP ที่ปรับขึ้นชนซีลลิ่ง
อย่างไรก็ดี ยังต้องติดตามสถานการณ์การแพร่ระบาดไวรัสโควิด-19 และติดตามตัวเลขเศรษฐกิจของสหรัฐฯ ซึ่งวันนี้ติดตามยอดสั่งซื้อสินค้าคงทนของสหรัฐฯ
สำหรับแนวโน้มการลงทุนในวันพรุ่งนี้ (3 เม.ย.) นายกรภัทร กล่าวว่า ตลาดฯคงจะมี upside จำกัด พร้อมให้แนวรับ 1,113-1,110 จุด ส่วนแนวต้านให้ไว้ที่ 1,150-1,164 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT     มูลค่าการซื้อขาย  7,735.46 ล้านบาท  ปิดที่   33.75 บาท เพิ่มขึ้น 3.50 บาท
BAM     มูลค่าการซื้อขาย  4,924.46 ล้านบาท  ปิดที่   21.30 บาท เพิ่มขึ้น 0.90 บาท
PTTEP   มูลค่าการซื้อขาย  4,704.75 ล้านบาท  ปิดที่   75.25 บาท เพิ่มขึ้น 8.25 บาท
PTTGC   มูลค่าการซื้อขาย  2,928.56 ล้านบาท  ปิดที่   34.75 บาท เพิ่มขึ้น 3.50 บาท
IVL     มูลค่าการซื้อขาย  1,912.66 ล้านบาท  ปิดที่   22.40 บาท เพิ่มขึ้น 1.10 บาท
 
ตลาดหุ้นเอเชีย
